KUN ยอดขายพุ่งสวนโควิด ดันกำไร Q1 โตเกินเท่าตัว ทะลุ 27 ลบ.
KUN เปิดเผยผลการดำเนินงานไตรมาส 1/2564 บริษัทมียอดขายเติบโตแข็งแกร่งจากโครงการคุณาลัยพรีม ดันกำไร Q1 โต 138% ทะลุ 27 ลบ.
KUN เปิดเผยผลการดำเนินงานไตรมาส 1/2564 บริษัทมียอดขายเติบโตแข็งแกร่งจากโครงการคุณาลัยพรีม ดันกำไร Q1 โต 138% ทะลุ 27 ลบ.
11 พ.ค. 2564

บริษัท วิลล่า คุณาลัย จำกัด (มหาชน) หรือ KUN รายงานผลการดำเนินงานประจำไตรมาส 1/2564 สิ้นสุด 31 มี.ค.2564 ดังนี้

โดยผลการดำเนินงานในไตรมาสดังกล่าวมีกำไรสุทธิเพิ่มขึ้น เนื่องจากบริษัทมีรายได้รวมรวมเพิ่มขึ้น 27.89 ล้านบาท หรือร้อยละ 17.23 โดยเพิ่มขึ้นจาก 161.85 ล้านบาทเป็น 189.74 ล้านบาท โดยบริษัทมีจำนวนยูนิตที่ขายได้รวมเพิ่มขึ้นจาก 52 ยูนิตในไตรมาส 1/2563 เป็น 58 ยูนิตในไตรมาส 1/2563 เพราะโครงการคุณาลัยพรีม ซึ่งเป็นโครงการขายดี และมีสัดส่วนยูนิตโอนถึงร้อยละ 74
ขณะเดียวกัน บริษัทมีกำไรขั้นต้นเพิ่มขึ้น 21.77 ล้านบาท หรือร้อยละ 55.58 โดยเพิ่มขึ้นจาก 39.17 ล้านบาท เป็น 60.94 ล้านบาท เพราะราคาที่ปรับขึ้นตั้งแต่ช่วงต้นปี 2564 จากโครงการคุณาลัย พรีม ซึ่งเป็นโครงการใหม่ ที่ขายบ้านเดี่ยว และบ้านแฝด